Andrzej Sapkowski

Andrzej Sapkowski (Andžėjus Sapkovskis, g. 1948 m. birželio 21 d.) – lenkų maginės fantastikos rašytojas.

Sapkovskis studijavo ekonomiką, dirbo prekybos agentu. Pirmąjį apsakymą pavadinimu „Raganius“ (Wiedźmin) 1986 m. išspausdino maginės fantastikos žurnalas „Fantastyka“. Apsakymas išgarsėjo, ir Sapkovskis parašė visą istorijų apie raganių ciklą (tris apsakymų rinkinius ir penkis romanus). Pagrindinis šių pasakojimų herojus – raganius Geraltas, baltaplaukis mutantas, profesionalus pabaisų žudikas. Sapkovskio knygos pasižymi išraiškinga kalba, specifiniu humoru, ironija.

Sapkovskis gavo penkis Zajdel apdovanojimus, skiriamus lenkiškiems fantastiniams kūriniams: tris už apsakymus – „Mniejsze zło“, „Miecz przeznaczenia“ („Likimo kalavijas“) ir „W leju po bombie“, du už romanus – „Krew elfów“ („Elfų kraujas“) ir „Narrenturm“. 1997 m. Sapkovskis apdovanotas prestižine Polityka Passport premija, skiriama menininkams, turintiems perspektyvų išgarsėti užsienyje.

2001 m. Lenkijoje ir svetur pasirodė televizijos serialas pagal „Raganiaus“ ciklą. Iš serialo ištraukų buvo padarytas filmas, tačiau ir serialas, ir filmas buvo nesėkmingi. 2017 m. media gigantas Netflix paskelbė kursiąs serialą ciklo pagrindu "The Witcher", o 2018 m. pabaigoje paskelbė, kad serialo numatomas ne vienas sezonas. 

Sapkovskio knygos išverstos į čekų, rusų, lietuvių, vokiečių, ispanų, prancūzų, slovakų, portugalų, anglų ir kitas kalbas.

2007 m. spalio pabaigoje išleistas kompiuterinis vaidmenų (RPG) žaidimas The Witcher, sukurtas pagal jo „Raganiaus“ ciklą (studija CD Projekt RED), turėjęs du pratęsimus: "The Witcher 2: Assasin of Kings" ir nepaprastai sėkmingas, bei laimėjęs nepaprastai daug apdovanojimų "The Witcher 3: Wild Hunt".

 Bibliografija 

 Raganiaus ciklas 
Apsakymų rinkiniai

 Wiedźmin (1990) – liet. „Raganius“
 Miecz przeznaczenia* (1992) – liet. „Likimo kalavijas“, Kaunas: Dagonas, 1997, Kaunas: Eridanas, 2005 (knygoje „Raganius“), Alma littera, 2017.
 Ostatnie życzenie (1993) – liet. „Paskutinis noras“, Kaunas: Eridanas, 2005 (knygoje „Raganius“), Alma littera, 2017.
 Coś się kończy, coś się zaczyna (2000) - liet. "Kažkas baigiasi, kažkas prasideda"

Romanai (Saga apie Geraltą ir Ciri):

 Krew elfów (1994) – liet. „Elfų kraujas“, Kaunas: Eridanas, 2006, Vilnius: Alma littera, 2018.
 Czas pogardy (1995) – liet. „Paniekos metas“, Kaunas: Eridanas, 2006, Vilnius: Alma littera, 2018.
 Chrzest ognia (1996) – liet. „Krikštas ugnimi“, Kaunas: Eridanas, 2006, 
 Wieża Jaskółki (1997) – liet. „Kregždės bokštas“, Kaunas: Eridanas, 2007
 Pani Jeziora (1999) – liet. „Ežero valdovė“, Kaunas: Eridanas, 2007
 Sezon Burz (2013) – liet. „Audrų sezonas“

"Raganiaus" ciklo vidinė chronologija:

 Paskutinis noras
 Likimo kalavijas
 Elfų kraujas
 Paniekos metas
 Krikštas ugnimi
 Kregždės bokštas
 Ežero valdovė
Kūriniai greta ciklo:
 Audrų sezonas
 Kažkas baigiasi, kažkas prasideda

 Narrenturm romanų trilogija (istorinė magiškoji fantastika) 

 Narrenturm (2002)
 Boży bojownicy (2004)
 Lux perpetua (2006)

 Kita 

 Żmija (2009), liet "Gyvatė.
Oko Yrrhedesa (1995), žaidimas vaidmenimis
 Świat króla Artura. Maladie (1995)
 Rękopis znaleziony w Smoczej Jaskini (2001)

 Nuorodos 
 Oficialus puslapis 
 „Raganiaus“ apžvalga skaityta.lt 

Sapkowski, Andrzej
Sapkowski, Andrzej